మిస్టర్ పర్‌ఫెక్ట్
శ్రీ వెంకటేశ్వర క్రియేషన్స్ పతాకంపై దశరథ్ దర్శకత్వంలో దిల్ రాజు నిర్మించిన కుటుంబ కథాచిత్రం మిస్టర్ పర్‌ఫెక్ట్. జీవితంలో ఎదగాలంటే రాజీపడకూడదు అని బతికే ఒక యువకుడు తనవాళ్ళకోసం తన సిద్ధాంతాలను మార్చుకునే క్రమమే కథాంశంగా రూపోందిన ఈ సినిమాలో ప్రభాస్, కాజల్ అగర్వాల్, తాప్సీ, ప్రకాష్ రాజ్, నాజర్, మురళీమోహన్, కె.విశ్వనాథ్ తదితరులు నటించారు. దేవి శ్రీ ప్రసాద్ సంగీతం అందించిన ఈ సినిమా 21 ఏప్రిల్ 2011న విడుదలైంది. భారీ విజయాన్ని సాధించిన ఈ సినిమా నేటికీ ఈమధ్యకాలంలో వచ్చిన మంచి కుటుంబ కథాచిత్రంగా ప్రశంసలందుకోవడమే కాక 2011 ఉత్తమ కుటుంబ కథాచిత్రానికి బీ. నాగిరెడ్డి మెమోరియల్ అవార్డును అందుకున్న తొలి సినిమాగా అవతరించింది.
హ్యారీ పాటర్ చలనచిత్ర సిరీస్
విలియమ్స్‌ వీడ్కోలు పలికిన తర్వాత ప్యాట్రిక్‌ డోయల్‌ నాలుగో సినిమా "గోబ్లెట్‌ ఆఫ్‌ ఫైర్‌"కు పనిచేశాడు. 2006లో నికోలస్‌ హూపర్‌ "ఆర్డర్‌ ఆఫ్‌ ద ఫీనిక్స్‌"కు పని చేయడం మొదలు పెట్టాడు. "హాఫ్‌-బ్లడ్‌ ప్రిన్స్‌"కు సౌండ్‌ట్రాక్‌ కూడా ఆయనే సమకూర్చాడు. ఈ ఇద్దరు సంగీత దర్శకులూ తమవైన సొంత నేపథ్యాలను ప్రవేశపెట్టారు. జాన్‌ విలియమ్స్‌ సెమినల్‌ మెలడీలను మాత్రం అలాగే కొనసాగిస్తూ వచ్చారు.